Mitjançant l'Ordre CLT/437/2005, d'11 de novembre, es van aprovar les bases que han de regir el programa d'ajuts a la producció editorial en català i al foment de la lectura pública en català, i se'n va regular la tramitació telemàtica.
Atesa la necessitat d'introduir algunes modificacions puntuals a les bases reguladores del programa d'ajuts esmentat;
Vist l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, amb l'informe previ de la Intervenció Delegada i l'Assessoria Jurídica i d'acord amb les atribucions que m'han estat conferides,
Modificació de la base 2 de l'annex 1
S'afegeix un nou apartat a la base 2 de l'annex 1 de l'Ordre CLT/437/2005, d'11 de novembre, per la qual s'aproven les bases que han de regir el programa d'ajuts a la producció editorial en català i al foment de la lectura pública en català, i se'n regula la tramitació telemàtica, que passa a ser l'apartat 2.6, amb la redacció següent:.2.6 Als únics efectes de fixar l'import de l'ajut, el preu de venda dels títols establert a la sol·licitud d'ajut s'ha de mantenir fins a la seva resolució, sempre que aquest fet es produeixi abans de sis mesos de la presentació de la sol·licitud...
Modificació de la base 5 de l'annex 1
2.1 Es modifiquen els apartats 5.1.1 i 5.1.2 de la base 5 de l'annex 1 de l'Ordre CLT/437/2005, d'11 de novembre, que queden redactats de la manera següent:.5.1.1 Còpia compulsada del NIF o CIF de l'empresa sol·licitant de l'ajut i documentació que acrediti la personalitat jurídica de l'entitat, inscrita al registre mercantil corresponent, si es tracta d'una societat..5.1.2 Còpia compulsada del DNI de la persona signant de la sol·licitud i, si actua en representació d'altri, documentació acreditativa de la representació amb què actua, degudament inscrita al registre mercantil corresponent, si es tracta d'una societat. (...)..
2.2 Així mateix, es modifica l'apartat 5.2.5 de la base 5 de l'Ordre esmentada, que queda redactat de la manera següent:.5.2.5 Informació de caràcter tècnic sobre l'edició i el contingut de l'obra:.La informació que han de presentar les persones sol·licitants és la descripció bibliogràfica, les dades tècniques de l'edició i aquelles altres dades que permetin valorar el contingut de l'obra (autoritat, resum i informació promocional), tal com s'indica a l'aplicació telemàtica..A més del formulari i la informació sobre el projecte o el títol editat, previst per la pàgina web, en el cas de títols editats, l'empresa editorial ha de fer arribar un exemplar del llibre o partitura pel qual se sol·licita l'ajut a l'adreça següent: Àrea de Biblioteques.
Servei de Cooperació Bibliotecària.
Programa d'ajuts a la producció editorial.
08002 Barcelona..En el cas que el títol no rebi l'ajut sol·licitat, l'exemplar queda a disposició de la persona sol·licitant durant el termini d'un mes des de la notificació de la resolució, i si un cop exhaurit aquest termini no l'ha recollit, passarà a formar part de la col·lecció de l'Àrea de Biblioteques per al préstec interbibliotecari...
Modificació de la base 6 de l'annex 1
Es modifica la base 6 de l'annex 1 de l'Ordre CLT/437/2005, d'11 de novembre, que queda redactada de la manera següent:..6 Termini de presentació.Les sol·licituds per a projectes editorials poden ser presentades des de l'1 de gener fins al 15 de setembre de cada any.
En el cas de les sol·licituds per als llibres ja editats, el termini finalitza el 15 d'octubre de cada any...
Modificació de la base 10 de l'annex 1
Es modifica la primera frase de la base 10 de l'annex 1 de l'Ordre CLT/437/2005, d'11 de novembre, que queda redactada de la manera següent:.El/La beneficiari/ària ha de lliurar els exemplars previstos a la resolució de concessió, descomptant l'exemplar entregat prèviament, en el termini de quinze dies des de la recepció de la notificació de la resolució, i lliurar-los als centres de recepció que aquesta especifiqui. (...)..
Modificació de la base 2 de l'annex 2
S'afegeix un nou paràgraf a la base 2 de l'annex 2 de l'Ordre CLT/437/2005, d'11 de novembre, amb el redactat següent:.El Registre telemàtic esmentat registra de manera automàtica els documents d'entrada o sortida al S, Registre corporatiu d'entrada i sortida de documents de la Generalitat de Catalunya...